| Bertorella |
| --- |
| Bertorella da lama. |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Actinopterygii |
| Superorde: | Paracanthopterygii |
| Orde: | Gadiformes |
| Familia: | Phycidae |
| Xénero: | *Phycis* |
| Especie: | *P. blennoides* |

 |
| Nome binomial |
| *Phycis blennoides*Brünnich, 1768 |
| Área de distribución.Área de distribución.Área de distribución. |
| Sinonimia |
| *Gadus blennoides* (Brünnich, 1768) |

A **bertorella** é un peixe mariño da familia dos fícidos (Phycidae), dentro da orde dos Gadiformes.

Distínguense dúas especies: a **bertorella da lama** (*Phycis blennoides*, Brünnich 1768) e a **bertorella de rocha** (*Phycis phycis*, Linnaeus 1766).

Descrición
----------

O corpo é longo e afiado, alcanzando tamaños máximos de ata 110 cm con pesos máximos de 3,5 kg (Fish Base), aínda que o habitual é que veñan medindo entre 30 e 45 cm. O corpo é alargado, de cor castaña ou gris avermellada no dorso, aclarando cara ao branco no ventre.

As aletas non posúen radios espiñosos, se ben a primeira dorsal presenta os primeiros radios claramente alargados. Nas aletas pectorais hai un primeiro radio libre moi longo, que alcanza o nacemento da aleta anal.

Un elemento característico son as pequenas barbas na queixada inferior, que tamén se presenta noutras especies de gadiformes, e de aí os nomes populares de *barbada* ou *faneca barbuda*.

Hábitat e distribución
----------------------

Habitan a costa oeste do Atlántico, entre os 20º Norte e os 71º Norte, desde Noruega e Islandia ata Cabo Verde en África. A área de distribución inclúe o Mediterráneo.

Son especies bentopeláxicas e oceanodromas, que viven en augas de profundidades comprendidas entre 100 e 450 m, pero tamén poden pescarse ata os 1000 metros.

Aliméntanse de peixes de fondo, crustáceose moluscos.

As bertorellas en Galicia
-------------------------

Ríos Panisse recolleu para estas especies o nome de *bertorella* (e mais *bertoella*, *bertorello* ou *bertuella*) xunto cunha ampla sinonimia na costa galega: *abretán*, *abrotia*, *barbada* (de altura, de fóra), *babosa*, *basoca*, *bertán*, *cangrexa*, *faneca barbuda* ou *lorcha*, ademais dos castelanismos *brota* e *brótola*.

Notas
-----

1. ↑  VV. AA. (2012) *Dicionario de alimentación e restauración*, Santiago de Compostela, Termigal. Xunta de Galicia. Real Academia Galega

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Bertorella*** |

|  |  |
| --- | --- |
|  | Vexa a entrada do Galizionario acerca de  ***Bertorella*** |

|  |  |
| --- | --- |
|  | Wikispecies posúe unha páxina sobre:  ***Bertorella*** |

### Bibliografía

* DIRECCIÓN XERAL DE FORMACIÓN PESQUEIRA: *Guía do consumidor de peixe fresco*. Xunta de Galicia 1999.
* RÍOS PANISSE, M. Carmen: *Nomenclatura de la flora y fauna marítimas de Galicia (Invertebrados y peces)*. *Anejo* 7 (1977) de *Verba*.

### Ligazóns externas

* Ficha en FishBase
* Ficha en ITIS

|  |  |
| --- | --- |
| Identificadores taxonómicos | 
* Dyntaxa: 206204
* EOL: 994628
* EPPO: PYISBL
* EUNIS: 124302
* FishBase: 1340
* GBIF: 5214919
* iNaturalist: 120643
* IRMNG: 11286191
* ITIS: 164751
* NBN: NHMSYS0000335649
* NCBI: 163115
* Plazi: ID
* Soortenregister: 174254
* TAXREF: 68418
* WoRMS: 126501

 |

|  |  |
| --- | --- |
| Identificadores | 
* UMLS: C1077831

 |